Rødskrubb

Rødskrubb (Leccinum versipelle) er en rørsopp i slekten Leccinum. Rødskrubb vokser alltid sammen med bjørk, og er spesielt utbredt i fjellbjørkeskog.Side 87, Inger Lagset Egeland, Steinar Myhr: Norske sopper, 4. reviderte og utvidede utgave, Gyldendal Norsk Forlag, 2011 Den vokser over hele Norge.
miniatyr

Kjennetegn
Rødskrubb er en rørsopp, og har dermed et tykt svampaktig rørlag på undersiden av hatten. Selve hatten er gjerne 5-20 cm bred og konveks. Hatthuden henger noe utover hattkanten. Rørlaget er hvitt, også under trykk. 

Stilken er 8-20 centimeter høy og 1,5-5 cm tykk. Den er som oftest tynn og svakt konisk slik at den er tykkere i bunn. Stilken har ingen krager eller slirer, men er skjellet med svarte skjell. Kjøttet til fruktlegemet er hvitt, men skifter farge til grålilla, så gråblå og så svartlig. Ved steking eller koking blir kjøttet helt svart. Rødskrubben har ingen markant lukt.Side 49, Gro Gulden, Kolbjørn Mohn Jenssen, Jens Stordal: Norsk lommesoppbok, Tiden Norsk Forlag, Oslo, 1999 (3. opplag)

Rødskrubben kan forveksles med ospeskrubben, men det mørke skjellet til rødskrubben skiller den fra ospeskrubbens rødlige skjeller. I tillegg vil ospeskrubben skifte farge på rørlaget ved trykk, mens rødskrubben ikke gjør det. Begge krever uansett sterkt varmebehandling før de kan spises. 

 Mykologiske karakteristika30px Rørsopp30px  Hvelvet hatt30px  Tilvokste rør 30px  Naken stilkSkjellet 30px  Mycorrhiza 30px Spiselig under sterk varmebehandlingGiftig som rå eller utilstrekkelig varmebehandlet

Utbredelse
Rødskrubb finnes særlig i Norge, Sverige, Danmark og Storbritannia, både i lavlandet og i fjellet.Leccinum versipelle (Fr. & Hök) Sne - Global Biodiversity Information Facility I Norge er rødskrubben jevnt fordelt over hele landet, med bare enkelte områder nord i Hedmark og sør i Nordland og Finnmark som tynt representerte. Sesongen varer normalt fra august til oktober.

Voksemåte
Danner sopprot, Mykorrhiza med vanlig bjørk og fjellbjørk. Vokser både enkeltvis og i klynger.

Anvendelse
Rødskrubb er mildt giftig i rå form. Den inneholder et stoff som i større kvanta vil gi kvalme og oppkast dersom soppen ikke varmebehandles skikkelig. Steking eller koking i 15–20 minutter er nødvendig. Soppbitene blir svarte ved oppvarming. Rødskrubb er god på smak og har tradisjonelt vært en vanlig matsopp, men noen mennesker reagerer også på varmebehandlet rødskrubb, og i enkelte nyere soppbøker er den derfor oppført som giftig.

Måling av radioaktivitet
Rødskrubb står på listen over de artene som undersøkes to ganger per sesong, i prosjektet «Overvåking av radiocesium i sopp». Prosjektet er et samarbeid mellom Statens strålevern og Norges sopp- og nyttevekstforbund (tidligere Nyttevekstforeningen). Prosjektet ble igangsatt i 1988, to år etter Tsjernobyl-ulykken. Listen over arter som undersøkes, inneholder både gode matsopper og giftsopper.Informasjon om prosjektet «Overvåking i av radiocesium i sopp» 

Referanser

Litteratur
Egeland, Inger Lagset og Myhr, Steinar: Sikre sopper, femte reviderte utgave, Gyldendals forlag 2009, ISBN 978-82-05-38793-5
Lohmayer, Till R og Künkele, Ute: Sopp, oversatt av Høydalnes, Ann, norsk fagkonsulent Egeland, Inger Lagset,Spektrum forlag 2007 ISBN 978-82-7822-382-6

 Eksterne lenker 



Kategori:Giftige sopper
Kategori:Matsopp
Kategori:Skrubber
Kategori:Normlisten for soppkontrollører